กรมทรัพยากรธรณี ขอให้อาสาสมัครเครือข่ายเฝ้าระวังดินถล่มและน้ำป่าไหลหลากในหลายจังหวัดถึงวันที่ 7 กันยายนนี้
ศูนย์ปฏิบัติการธรณีพิบัติภัย กรมทรัพยากรธรณี ได้ออกประกาศขอให้อาสาสมัครเครือข่ายกรมทรัพยากรธรณีและประชาชนทั่วไปเฝ้าระวังภัยดินถล่มและน้ำป่าไหลหลากในระยะนี้ในพื้นที่จังหวัดเชียงใหม่ เชียงราย แม่ฮ่องสอน ตาก น่าน ลำพูน ลำปาง พะเยา แพร่ อุตรดิตถ์ พิษณุโลก เพชรบูรณ์ เลย หนองคาย อุดรธานี หนองบัวลำภู ชัยภูมิ ระยอง จันทบุรี และตราด โดยเฉพาะในพื้นที่เสี่ยงภัยดินถล่ม บริเวณอำเภอเชียงดาว ฝาง ไชยปราการ จอมทอง แม่แจ่ม ฮอด อมก๋อย ดอยสะเก็ด จังหวัดเชียงใหม่ อำเภอเวียงป่าเป้า แม่ฟ้าหลวง แม่สาย แม่สรวย แม่จัน จังหวัดเชียงราย อำเภอเมือง ปาย ปางมะผ้า ขุนยวม แม่สะเรียง สบเมย แม่ลาน้อย จังหวัดแม่ฮ่องสอน อำเภอเวียงสา นาน้อย นาหมื่น ท่าวังผา ปัว บ่อเกลือ เฉลิมพระเกียรติ จังหวัดน่าน อำเภอวังเหนือ งาว แจ้ห่ม จังหวัดลำปาง อำเภอปง เชียงคำ จุน จังหวัดพะเยา อำเภอวังชิ้น สอง ลอง ร้องกวาง จังหวัดแพร่ อำเภอท่าปลา น้ำปาด ฟากท่า บ้านโคก จังหวัดอุตรดิตถ์ อำเภอชาติตระการ นครไทย วังทอง จังหวัดพิษณุโลก อำเภอเมือง หนองไผ่ หล่มสัก หล่มเก่า ชนแดน จังหวัดเพชรบูรณ์ อำเภอเมือง เขาชะเมา แกลง บ้านค่าย จังหวัดระยอง อำเภอเมือง ขลุง มะขาม เขาคิชณกูฎ จังหวัดจันทบุรี และอำเภอบ่อไร่ เขาสมิง เกาะช้าง จังหวัดตราด เนื่องจากมีฝนตกหนักต่อเนื่องหลายวัน ทำให้ชั้นดินบนภูเขาอุ้มน้ำไว้มากและเกิดน้ำป่าไหลหลากในบางพื้นที่แล้ว อาจส่งผลให้เกิดดินถล่มได้ขอให้อาสาสมัครเครือข่ายเฝ้าระวังแจ้งเตือน ธรณีพิบัติภัยของกรมทรัพยากรธรณี เตรียมความพร้อมเฝ้าระวังภัยและวัดปริมาณน้ำฝนอย่างต่อเนื่อง หากเกิดเหตุให้แจ้งเตือนสถานการณ์ดินถล่มและน้ำป่าไหลหลากให้ประชาชนในหมู่บ้านได้รับทราบและแจ้งหน่วยงานที่เกี่ยวข้องพร้อมปฏิบัติตามแผนเฝ้าระวังด้วย